קימבה האריה הלבן

קימבה האריה הלבן (בקאטאקאנה: ジャングル大帝) היא סדרת מנגה ואנימה שנכתבה על ידי אוסמו טזוקה. עלילת הסדרה מתמקדת בהרפתקאותיו של גור אריות צעיר בשם קימבה אשר הופך להיות מלך הג'ונגל. הסדרה נוצרה במקור כמאנגה בין השנים 1950 עד 1954 על ידי אוסמו טזוקה. בין השנים 1965 עד 1966 שודרה בערוץ Fuji TV ביפן סדרת אנימה שהתבססה על המאנגה. סדרת האנימה של קימבה האריה הלבן הייתה סדרת האנימציה הטלוויזיונית הראשונה ביפן שהופקה בצבע. תחילת הסדרה מתמקדת באריה לבן בשם פנג'ה שחי בלב ג'ונגל אפריקאי אשר ניסה להעניק לכל חיות הבר בג'ונגל מחסה מבני אדם. בהמשך שני ציידים מקצועיים נשכרים לתפוס את פנג'ה. הם מצליחים ללכוד את הלביאה אליזה ומשתמשים בה כפתיון על מנת ללכוד את פנג'ה ובעקבות כך הם הורגים אותו. לאחר מכן הם לוקחים עימם את הלביאה בספינה לגן חיות. במהלך השהייה בספינה אליזה הלביאה יולדת את קימבה. במהלך סערה שגורמת לספינה לשקוע אימו של קימבה מבקשת ממנו שיברח חזרה לג'ונגל על מנת להפוך למלך הג'ונגל. קימבה מצליח להגיע ליבשה ובהמשך הוא יוצא למסע ברחבי העולם במסגרתו הוא פוגש שם בני אדם שונים, ומתרשם במיוחד מהטכנולוגיות השונות בהם משתמשים בני האדם. כאשר קימבה חוזר בהמשך לאפריקה הוא מגלה שהאריה בובו הפך בינתיים למלך הג'ונגל והוא לא מעוניין לוותר על כס המלוכה. קימבה מצליח להחזיר לעצמו את כס המלוכה ובעקבות כך הוא חותר להפוך את עולם בעלי החיים למתורבת יותר, ומלמד את בעלי חיים לדבר כמו בני אדם. קימבה - גור אריה צעיר והגיבור של הסדרה. קימבה הוא אמיץ, אדיב וחכם במיוחד. פנג'ה - אביו של קימבה אשר נהרג על ידי ציידים בתחילת הסיפור בעת שהוא מנסה להציל את אליזה. לאחר מותו הוא מופיע רק בפלאשבקים. אליזה - אימו של קימבה אשר מקריבה את חייה על מנת להציל את קימבה. הצייד השתמש בה כפתיון על מנת ללכוד ולהרוג את פנג'ה. קיטי - מושא האהבה של קימבה. פולי - תוכי אשר משמש כיועץ לקימבה. סדרת המאנגה המקורית פורסמה לראשונה בשנת 1950 במגזין "Manga Shōnen". סדרת האנימה שודרה במקור ביפן בערוץ TV Fuji מ-6 באוקטובר 1965 עד 28 בספטמבר 1966. זו הייתה סדרת האנימציה הטלוויזיונית הראשונה ביפן שהופקה בצבע. הסדרה שודרה לאורך השנים גם במדינות שונות בעולם כולל באמריקה הצפונית שם היא שודרה בערוץ בומרנג בדיבוב לאנגלית. העיבוד הקולנועי הראשון של קימבה האריה הלבן, בבימויו של אייצ'י יממוטו, יצא במקור לאקרנים ביפן ב-31 ביולי 1966. סדרת המשך שודרה במקור ביפן בערוץ Fuji TV מ-5 באוקטובר 1966 עד 29 במרץ 1968. סדרה זו שודרה בארצות הברית ב-1984 בשם "Leo the Lion" ברשת CBN. עיבוד אנימה מחודש לסדרה שודר בערוץ TV Tokyo ביפן מ-12 באוקטובר 1989 עד 11 באוקטובר 1990. סדרה זו דומה בהרבה פחות לסדרת המאנגה המקורית או לסדרת ההאנימה המקורית מכיוון שהעלילה והדמויות שונו באופן ניכר. סדרה זו יצאה ישירות לווידו בארצות הברית ב-1998 תחת שם "The New Adventures of Kimba the White Lion". בשנת 1991 הופק סרט OVA של קימבה האריה הלבן. עיבוד קולנועי חדש של קימבה האריה הלבן, בבימויו של הירו טאקוצ'י, יצא לאקרנים ביפן ב-1 באוגוסט 1997. הסרט מבוסס באופן רופף על החלק השני בסדרת המאנגה המקורית של ד"ר טזוקה. גרסה של הסרט עם דיבוב לאנגלית יצאה ישירות ל-DVD בשנת 2003 תחת השם "Jungle Emperor Leo". הסרט יצא בהמשך גם ל-Blu-ray. סרט אנימה קצר של קימבה האריה הלבן באורך 9 דקות יצא במקור לאקרנים ביפן ב-18 במרץ 2000. סרט טלוויזיה חדש של קימבה האריה הלבן, בו העלילה והדמויות שונו באופן ניכר מהסדרה המקורית, שודר במקור ביפן ב-5 בספטמבר 2009. גרסה של הסרט עם דיבוב באנגלית יצאה לשווקים לראשונה ביולי 2020. כאשר סרט האנימציה של אולפני דיסני "מלך האריות" יצא לאקרנים רבים החלו להבחין כי אלמנטים שונים בסרט בעלי דמיון רב לסדרה "קימבה האריה הלבן". למרות שלסרט מלך האריות יש תסריט שונה, ישנם מספר קווי דמיון בולטים בין היצירות. הדמיון מתחיל בשמותיהם של הגיבורים הראשיים: קימבה וסימבה. כמו כן, ישנם קווי דמיון נוספים במראה הדמויות הראשיות ובסצינות שונות אשר כה דומות מבחינה ויזואלית עד שנדמה כי הועתקו, למרות שרוב הדמיון בין קימבה ומלך האריות הוא ויזואלי בלבד. אף על פי כן, אולפני דיסני הצהירו בעבר על כך שכל דמיון בין "מלך האריות" ל"קימבה האריה הלבן" הוא מקרי בלבד וטענו ששמעו על "קימבה האריה הלבן" רק לאחר צאת "מלך האריות". כמו כן, יוצרי "מלך האריות" ציינו כי עלילת הסרט נוצרה בכלל בהשראת "המלט". אף על פי כן, יוצרי "מלך האריות" ציינו זאת לאחר שהתעוררה המחלוקת (לפני המחלוקת "מלך האריות" שווק כסיפור מקורי לחלוטין של דיסני). יורשיו של טזוקה, שנפטר מספר שנים לפני כן, החליטו שלא לתבוע אותם, משום הדרך בה מתייחסים אל האנימציה ותעשיית הקומיקס ביפן: שם, עיבודי אנימציה או קומיקס נוספים של מעריצים ליצירות האהובות עליהם, נחשבים למחמאה ולא כעילה לתביעה. טזוקה עצמו טען בזמנו שהושפע מסרטיו האילמים של דיסני משנות ה-30. אלה אשר מחו על החלטתם של יורשי טזוקה, היו בעיקר מעריצים של סדרת "קימבה" המקורית. המחלוקת סביב הדמיון והחשש להעתקה הועלתה לאורך השנים במספר עיתונים בארצות הברית, כולל במאמר בלוס אנג'לס טיימס שהתפרסם ביוני 2007. פרק של "משפחת סימפסון" משנת 1995 הכיל פרודיה על "מלך האריות" בו רוחו של מופסה מפצירה באוזני ליסה סימפסון: "אתה חייב לנקום את המוות שלי, קימבה ... אההה, התכוונתי סימבה!" "קימבה האריה הלבן", במסד הנתונים הקולנועיים IMDb (באנגלית) מאמר העוסק בקווי הדמיון בין "מלך האריות" ו"קימבה האריה הלבן" (באנגלית) מראה, מראה שעל הקיר - מאמר בעין הדג מאת רז גרינברג העוסק בקווי הדמיון בין "מלך האריות" ו"קימבה האריה הלבן". "Which Is The Real Kimba?". Animation World Network. "Kimba Boxed Set : DVD Talk Review of the DVD Video". Dvdtalk.com. נבדק ב-2012-11-28. ジャングル大帝. Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה) ジャングル大帝. Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה) ジャングル大帝. Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה) アニメ交響詩ジャングル大帝. Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה) ジャングル大帝 劇場版(1997). Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה) ジャングル大帝-勇気が未来をかえる-. Media Arts Database (ביפנית). Agency for Cultural Affairs. אורכב מ-המקור ב-13 באפריל 2015. נבדק ב-10 באפריל 2015. {{cite web}}: (עזרה)